Algav saade on valminud tänu J.Meyeri teenistuspartnerite toele
Piibel - elu käsiraamat.
Jumala Sõna lugemine muudab su elu,
kuid selle pidev ja põhjalik uurimine võib olla paras väljakutse.
Seetõttu tulebki Joyce sulle appi.
Külasta ekraanil olevat kodulehte, mis elustab su piibliõpet.
Põhjalikud materjalid ja julgustav sõna Joyce'lt.
Ammuta sellest maksimum!
Võid ju veeta oma elu selliselt, et kaitsed end ja katad end,
seistes samas selle eest,
et keegi ei saaks sulle kunagi haiget teha.
Või sa avad oma elu kõige täiega Jumalale,
öeldes: "Tahan elu, mida ainult Sina saad mulle anda.
Tahan elada üleloomulikku elu!"
IGAPÄEVAELU RÕÕMUD
Usus käimine tähendab Jumala usaldamist
rohkem kui oma tundeid, nägemist, olukordi või teisi inimesi.
Usus käimine nõuab suurt julgust,
sest me teenime nähtamatut Jumalat.
See on omaette ettevõtmine õppida kuulama Jumalat
ja seda, mida Ta tahab, et teeksid.
Ja meeldib see sulle või mitte - kui tahad elada ja käia usus,
pead astuma mingi hetk välja, et mõista, kas kuuled Teda või mitte?
Seega me õpime nii Jumala Sõnast kui oma kogemustest Jumalaga.
Seetõttu usungi,
et see nõuab tõelist julgust olla juhitud Jumala Vaimu poolt.
Sest vahel, kui Ta Vaim sind juhib,
koged sa oma südames tugevalt seda, mida tegema pead,
kuid teiste jaoks on see täiesti ebaloogiline
ja veelgi enam on see ebaloogiline su oma mõistuse jaoks.
Olla juhitud Jumala Vaimu poolt
tähendab usaldada Jumalat, et Ta juhib sind su südame kaudu.
Ja siis sa ka langetad otsuseid,
mille osas sa usud, et Jumal tahab, et neid langetaksid.
Sa ei tugine sel juhul oma tunnetele.
Kui on üldse midagi, mis kristlasi õigelt teelt kõrvale viib,
siis need on emotsioonid ja tunded.
Kui Jumal kutsus mind elama usust, tundsin tohutut hirmu.
Mul oli tunne,
otsekui Jumal käskis mul loobuda heast täiskohaga tööst,
et jääda lastega koju ja uurida samal ajal Piiblit.
Sest kogesin, et Ta kutsub mind õpetama,
aga mu teadmised olid puudulikud.
Kui aga Püha Vaim ikka tahab, et sa midagi teeksid,
oskab Ta vägagi hästi anda pisut hoogu juurde kogu loole.
Sa lihtsalt ei saa sellest loost üle ega ümber.
See on üks neid tunnuseid, kui kuulen midagi Jumalalt,
et see lihtsalt püsib ega kao mitte kusagile.
See lihtsalt on koguaeg sinuga.
Nii et ma loobusin oma tööst,
olles samas mitte 100% sõnakuulelik Jumalale.
Olin Talle kui pooleldi kuulekas.
Tõin küll omapoolse ohvri, aga polnud lõpuni kuulekas,
vahetades täisajaga töö poole kohaga töö vastu.
Olete te kunagi kuulnud poole kohaga sõnakuulelikkusest?
"Jumal, ma ei ta teha päris kõike, mida ütlesid,
kuid ma teen osakese sellest."
Kuid Jumalaga see ei käi nii.
Nii et mind lasti sealt poole kohaga töölt lahti.
Mind polnud elu sees vallandatud, kuid see on juba teine teema.
Kuid lühidalt öeldes - Jumala sõnum jõudis kohale:
ma pidin jääma koju ja uurima Jumala Sõna.
Kuna ma ei saanud laste tõttu Piiblikooli minna,
pidin omandama teadmisi "Püha Vaimu koolis".
Olen saanud nii palju elulisi õppetunde,
sest kõike, mida õppisin, panin kohe ka praktikasse.
Vaatasin, kuidas see toimib ja õpetasin siis sellest ka teistele.
Jumal andis mulle suhtlemis- ja vahendamisanni,
kuid mul polnud piisavalt teadmisi.
Meie kulud ületasid me tulud, nii et pidime õppima elama usust.
Ma ei saand' sellest küll aru,
sest kuna olin toonud nii suure ohvri, ootasin ka,
et Jumal teeks midagi üliimelist me rahaasjades.
Kuid kui aus olla, elasime me 6 aastat ikka väga kitsalt
ja inimlikult jäi iga kuu 40 dollarit puudu, et arveid maksta.
Kuid ometi varustas Jumal meid erinevatest X-allikatest,
nii et kõik sai alati kaetud.
Ma ei mõistnud tookord Jumala tegusid, kuid nii ongi -
me elame oma elu edasi liikudes ja mõistame seda alles tagantjärgi.
Ma ei mõistnud tookord, mida Jumal teeb,
kuid seistes praegu iga kuu silmitsi kõigi selle teenistuse arvetega,
on me südames täielik kindlus ja rahu.
Kui ma tookord närveldasin 40 dollari kokku saamise pärast kuus,
siis täna me vajame miljoneid,
kuid mu südames on täielik rahu ja kindlus Jumala suhtes.
Ainus viis, kuidas midagi õpime, on neist asjadest läbi minnes.
Mäletan nii elavalt, kuidas kõndisin kord me esikus ringi.
Olin alles hiljaaegu töölt ära tulnud;
pidasin me kodus piiblitunde, milleks olin palju õppinud ja uurinud;
oli teisipäeva õhtu ja inimesed olid tulekul
ja ma olin me rahaasjade pärast nii hirmul,
et mu põlved sõna otseses mõttes värisesid.
On keegi teist kunagi nii hirmul olnud?
Kuid siis Jumal kõnetas mind ja ütles: "Sul on nüüd 2 valikut.
Sa kas elad usust ja lased mul kanda hoolt enda eest,
või sa kulutad oma elu sellele, et püüad ise enda eest hoolt kanda."
Kui tahate, võite seda mõtet laenata.
Võid ju veeta oma elu selliselt, et kaitsed end ja katad end,
seistes samas selle eest,
et keegi ei saaks sulle kunagi haiget teha.
Või sa avad oma elu kõige täiega Jumalale,
öeldes: "Tahan elu, mida ainult Sina saad mulle anda.
Tahan elada üleloomulikku elu, kus sünnib palju imelisi asju,
mille kohta pole muud selgitust, kui vaid see, et Jumal on selle taga."
Tahan, et mõistaksid,
kui hirmuäratavalt tavalised ja lihtsad me Dave'ga oleme.
Kui mõtlen sellele, kust kord alustasime
ja mida Jumal on täna tegemas,
siis see on täiega olnud usus käimise vili.
Kui palju usus väljaastumisi!
"Oh, see läks hästi! Teen järgmise sammu veel."
"Oih, see läks pisut nihu. Astun sammukese tagasi."
See on olnud elu täis võite ja kaotusi,
häid ja raskeid aegu,
väga valusaid õppetunde.
Kuid samas ka imeline!
Ära vaheta elu, mis Jumalal on su jaoks,
selle vastu, et püüad ise kogu elu enda eest hoolt kanda,
kartes elada ja käia usus.
Me peame käima usus.
Jumalale on ainuüksi usk meelepärane. Ilma selleta ei saa.
Nii paljud usklikud küsivad kui jüngrid Johannese 6 ptk's:
"Mida me peame tegema, et olla meelepärased Jumalale?"
Mida me peame tegema, et teha Jumala tegusid?
Usun, et paljud meist küsivad:
"Jumal, mida Sa tahad, et ma teeksin?"
Kristlik elu aga ei tugine sellele, mida teha, vaid mis on juba tehtud.
Sellele, mida Kristus on meie eest teinud
ja sellele, et me võtame selle usus vastu.
Mitte sellele, mida me saame teha, et Jumal midagi me heaks teeks.
Tean, tean. Mul kulus ka aastaid selle mõistmiseks
Te kõik olete kuidagi kahtlustavad.
See on see, mida Jumal teilt ootab.
"Et te usute temasse, kelle ta on läkitanud.”
See on meie töö - elada ja käia usus.
Ärgata igal hommikul ja käia usust usku, usust usku.
Roomlastele 1:17 ütleb:
"Sest Jumala õigus on ilmunud evangeeliumis usust usku,
nii nagu on kirjutatud: Aga õige jääb usust elama.”
Ma usun usu kaudu, et olen õige Jumala ees.
Mitte seetõttu, et teen ja tunnen kõike alati õigesti,
või et kõik peavad mind õigeks,
vaid seetõttu, et Jumala Sõna ütleb, et ma olen õige Jumala ees.
Nii nagu sinagi, kui usud Kristusesse.
Sa oled õige Jumala ees!
Nii et ära muretse enam, kas sinuga on midagi viltu,
vaid tea, et oled Jumala ees õigeks mõistetud
tänu Kristuse ohvrile.
Las Tema õigsus tulle esile su seest, kui elad ja käid koos Jumalaga.
See läheb iga päevaga üha paremaks.
Kui aga konutad paigal
ja mõtled kõigele, mis sinus viltu on,
ei jõua sa omadega kusagile.
Lase käia - tee endale üks kalli!
Te kõik ei teinud seda!
Siin on ka mõningaid põikpäiseid tegelasi.
Oh aeg!
Roomlastele 14:23 ütleb: "Aga kõik, mis ei tule usust, on patt."
On see vast üks kõva sõna!
Mõtlen selle üle veel 40 aastat hiljemgi.
Kõik, mida teeme ilma veendumuseta, et mõni asi on õige asi,
on Piibli sõnul patt.
Estril oli võimalus päästa kogu rahvas.
Olen kindel, et tal olid hoopis muud plaanid,
kui Jumal ta väikesesse ellu sekkus.
Kuid kuula!
Tal paluti teha midagi,
mida keegi polnud kunagi varem teinud.
Mulle meeldivad kõik "esimesed" asjad.
Mulle meeldib teha asju, mida keegi pole varem teinud.
Aamen?
Meie teenistus on külastanud kõiki USA riigivanglaid
ja me oleme jaganud vangidele üle 3 miljoni raamatu.
Kuid kui me poeg ühes oma meeskonnaga
helistas kõige esimesele riigivangla juhatusele,
mis oli eeldavasti Missouris, kuna oleme sealt pärit,
küsides luba kõigi selle osariigi vanglate külastamiseks
ja kristlike raamatute jagamiseks seal,
öeldi: "Keegi pole midagi sellist varem teinud."
Tead ka, kui palju kordi sa põrkad kokku selle väitega:
"Keegi pole midagi sellist varem teinud."
Lisaks sellele öeldi neile:
"Te ei saa anda neile midagi vaimulikku,
kui ei anna neile ka midagi praktilist."
Nii et lisasime igale raamatule ka tüki seepi ja šampoonipudeli.
Ja meie imeline vanglameeskond, kes toimetab täie rauaga -
ma armastan neid inimesi nö telgitagustes -
keegi ei plaksuta neile nii nagu laval olijale,
kuid nemad on tegelikult need, kes hoiavad kogu seda asja käigus.
Meie väike, imeline vanglameeskond,
kes on 18 aasta jooksul külastanud pea 4000 vanglat.
Nad käivad kongist kongi
ja ütlevad inimestele, et Jeesus armastab neid.
Ühtlasi aga annavad siis ka raamatu, mis on vangidele abiks.
Olen alati öelnud:
"Raamatud vanglasse kaasa, sest teil on vangistatud publik!"
Aamen?
Tänu vanglatööle on meil ka metsikuid lugusid, mida jagada.
Üks mees oli Saatana kummardaja,
kuid tema kongikaaslane oli kristlane.
Kristlasest vend püüdis talle muudkui tunnistada,
mispeale satanist muutus üha vihasemaks ja vihasemaks,
käskides end rahule jätta.
Tal olid seal kõik oma satanistlikud raamatud ja asjad.
See satanist põrutas üks õhtu: "Kui Jumal on tõesti olemas,
siis Ta võiks meile siia vähemalt šampoonigi saata!"
Tund aega hiljem aga sõitsid me veokid vangla ette ja...
See on tõestisündinud lugu!
Nii et kui siis meie rahvas
hakkas raamatute, šampooni ja seebiga vanglas ringi liikuma,
oli see vend surmani hirmunud.
Ta põletas ära kogu oma satanistliku nodi
ja palus oma kongikaaslasel, et too palvetaks ta eest,
et ta võiks Jeesuse vastu võtta.
Jah, see kõik on väga põnev,
kuid see sai alguse esimesest sammust.
See sai alguse sammust.
Jah, ma olen oma usuteel pidanud ka vahel sammu tagasi astuma
ning vahel isegi kukkunud.
Kuid siis ma ajan end taas istuli ja püsti
ja hakkan kõndima jälle.
Ära kunagi anna alla!
Jätka edasi liikumist,
tehes seda täie kindlusega koos Jumalaga.
Piibel ütleb ka seda, et peame elama ja käima armastuses.
See on päris huvitav,
sest apostel ütles, et usk ja armastus olid kõige selle eesmärk,
mida nad inimestele õpetasid.
Ela ja käi nii armastuses kui usus.
Galaatlastele 5:6 ütleb, et usk saab indu armastusest.
Kuidas ma saan uskuda Jumalasse, kui ma ei tea, et Ta armastab mind?
Seega me peame teadma, kui väga Jumal meid armastab.
Isegi nii väga, et kui teemegi mõne vea,
pole see veel maailma lõpp.
Me ise teeme oma vigadest palju suurema numbri kui Jumal.
Ta teadis me vigu juba enne kui neid tegemagi hakkasime.
Mina ega sina pole Jumala jaoks mingi üllatus.
Ta ei ütle: "Appikene, ma ei teadnudki, et sa selline oled!"
Aamen?
"Oleks ma seda teadnud, Joyce,
et hakkad siin keset jutlust nalja viskama,
poleks ma küll...
...sind kutsunud ja valinud."
Asja tuum on selles, et me võime olla vabad,
sest Jumal armastab meid ja me ei üllata Teda millegagi.
Kui me tõesti armastame Jumalat ja laseme Tal endid armastada,
on selle loomulikuks tulemuseks see, et me armastame ka inimesi.
Me elame ja käime armastuses ja usus,
jälgides väga hoolikalt, kuidas me elame.
Me elame nii nagu Kristus ja mitte kui paganad.
Miks me seda kõike teeme?
Esimene asi, miks me üldse midagi teeme,
on muidugi Jumala pärast ja Talle.
Tehke kõike, mida teete, otsekui Issandale ja Tema auks,
sest te armastate Teda.
Mitte niivõrd selleks, et Temalt midagi saada,
kuid samas ka uskudes Piiblit,
et me lõikame seda, mida oleme külvanud.
Algkoguduse kristlased langetasid väga, väga raskeid otsuseid,
kuna nad lootsid igavikku ja paremat kodu ning paika.
Tead, mis?
Ma olen üsna elevil, kuna olen praegu 71,5-aastane
ja teel taevakodu poole.
Aamen?
Ma küll kavatsen veel elada päris mõnda aega,
kuid enamus mu elust on juba elatud
ja ma vägagi ootan silmast-silma kohtumist Jeesusega.
Oleme rääkinud Temaga minu taevasest elupaigast
ja Ta teab täpselt, mida ma tahan.
See peab olema igati sädelev ja silmatorkav.
Aamen?
Vaatame Koloslastele 1:4-5
Ma ei tea, kuidas on sinuga,
aga ma armastan Jumala Sõna kõige täiega.
Need kirjakohad on ikka nii head!
"Sest me oleme kuulnud teie usust Kristusesse Jeesusesse,
toetudes kogu oma olemusega Talle
ning uskudes ja usaldades Tema väge, tarkust ning headust.
Ja ka teie armastusest kõigi pühade vastu."
Paulus ütleb siin: "Me oleme kuulnud te armastusest ja usust."
Kui keegi minust räägib, siis ma ei taha, et see kõlaks vaid:
"Ah jaa, ta on see tuntud telejutlustaja!"
Tahaksin pigem kuulda:
"Joyce on usunaine ja ta armastab inimesi."
Need inimesed siin Piiblis
olid hästi tuntud oma usu ja armastuse poolest.
Salm 5 ütleb meile, miks nad elasid usus ja armastuses.
"Lootuse pärast, mis teile on tallele pandud taevas."
Miks nad tegid elus raskeid valikuid?
Sest nende pilk oli selle peal, mis oli alles ootel.
Kui aus olla, siis ma ei tea,
kas ma kõigi oma teenistusaastate jooksul
olen kunagi üldse jaganud täit sõnumit taevast või igavikust?
Kuid ma kogen, et Jumal tahab, et räägiksin sellest pisut rohkem.
Usun, et see õhutab meid mõistma,
et kõik see, mis meil praegu on, pole veel kõik.
Ja isegi parim versioon sellest kõigest siin -
mis iganes see sinu "kõik" on -
isegi parim versioon sinu kõigest pole miski võrreldes igavikuga.
See on kui null võrreldes igavikuga.
Tean, et kõik see, mida saame näha, tunda, puudutada
ja kogeda just praegu, on oluline me jaoks,
kuid me peame õppima nägema ka ususilmadega.
Olen jõudnud omadega punkti,
kus mul polegi enam nii raske elada selle põhjal, mida ma ei näe
ja käia usus,
sest kui aus olla,
siis mind ei huvita enam väga see, mida ma näen.
Ma ei ole enam suurt palju sillas kõigest sellest maisest segadusest.
"Lootuse pärast, mis teile on tallele pandud taevas."
Vaatame ka Filiplastele 4:5 laiendatud tõlget.
"Las kõik inimesed teada, mõista ja näha teie isetust -
teie tähelepanelikkust ja pikka meelt.
Issand on ligi ja tuleb pea."
Kui piinlik see küll oleks olla pahane sel samal päeval,
mil Jeesus tagasi tuleb.
Kui mina ja Dave olime alles värsked abieluinimesed
ja ma olin kohutav tujutseja...
Ma olin rohkem pahane kui rõõmus.
Vahel pahandasin lausa nii,
et ei rääkinud Dave'ga mitmeid päevi või vahel isegi paar nädalat.
Kuniks ta üks päev ütles mulle: "Kas poleks kahetsusväärne,
kui veedaksid kõik oma elupäevad nii?"
Lihtsalt mõte!
Kuidas su elu muutuks, kui teaksid, et Jeesus tuleb homme hommikul?
Mõelgem ja elagem selle mõtte järgi!
Mis on see, mis on täna mu jaoks nii tähtis,
olles tegelikult täiesti tühine,
kui Jeesus tuleks homme hommikul?
Jeesus muidugi ütles, et Ta tuleb kui varas öösel,
kuid Ta tahab, et me elaks nii nagu Ta tuleks iga hetk.
See on üks neid põhjuseid, miks Ta ei ütle meile, millal Ta tuleb.
Ta tahab, et elaksime igat päeva, otsekui Ta tuleks kohe, kohe.
Aamen?
Kui paljud arvavad,
et peaksime kuulma rohkem neist asjust?
Tänapäeval on palju inimesi,
kes on teadlikult otsustanud, et nad ei usu põrgusse.
Samas, kui Jeesus rääkis põrgust oluliselt rohkem kui taevast.
Nad rõhuvad muudkui sellele, et Jumal on hea ja armastav Jumal,
kes ei saadaks iialgi kedagi põrgusse.
Kuid ega Jumal ei saadagi - nad ise teevad seda!
Jumal ei saada kedagi põrgusse, kuid Ta annab meile valiku.
"Ma sean su ette elu ja surma, hea ja kurja - valik on sinu!"
Su igavik on igal juhul kusagil garanteeritud
ja ma sinu asemel ei riskiks mängida sellega.
Sest kui paned oma arvamises puusse,
saab sul olema ikka väga pikk aeg seda kahetseda.
Usun siiralt, et kui teaksime neist asjust rohkem...
Jah, Jumala headus juhib inimese meeleparandusele,
nii et me kuulutame alati Jumala headusest,
kuid ehk tuleb ka põrgu teema aegajalt kasuks?
Võib-olla peaksin pidama terve seeria Piibli hädadest.
"Häda sellele, kes...!" jne.jne.
Te vist ei peaks sellistel loengutel kaua vastu?
Oh aeg!
Vaatame 1 Tessalooniklaste 4:13
Kui ma üldse millegi taga seisan, siis selle!
Loodetavasti ei kõla ma nüüd liiga kohutavalt ja halvasti?
"Meie ei taha aga, vennad,
et teil jääks teadmata nende järg, kes on läinud magama,
et teie ei oleks kurvad nagu need teised, kellel ei ole lootust"
See peaks lohutama meid, kui oma lähedasi kaotame.
Tegelikult ju leiname iseenda pärast,
sest kui usume siiralt, et nad surid Kristuses,
siis kaotajad polnud mitte nemad, vaid meie.
"Sest elamine on Kristus ja suremine võit."
Ma ei ütle, et kellegi kaotus ei tee haiget,
kuid tegelikult leiname siiski oma kaotust.
"Sest kui me usume, et Jeesus on surnud ja üles tõusnud,
siis usume ka, et Jumal äratab Jeesuse kaudu üles need,
kes koos temaga on läinud magama.
Jah, seda me ütleme teile Issanda sõnana,
et meie, kes me üle jääme elama Issanda tulekuni,
ei jõua ette magamaläinutest,
sest Issand ise tuleb sõjahüüu, peaingli hääle
ja Jumala pasuna saatel alla taevast
ning esmalt tõusevad üles surnud, kes on läinud magama Kristuses,
pärast kistakse meid, kes me oleme üle jäänud elama,
ühtviisi koos nendega pilvedes üles õhku Issandale vastu,
ja nõnda me saame alati olla koos Issandaga."
Las ma korrata oma küsimust, mida juba õpetuse käigus küsisin.
Kuidas su elu muutuks,
kui teaksid, et Jeesus tuleks juba täna tagasi?
Usun, et nõustuksid minuga, et me elaks oma elusid hoopis teisiti.
Tahan julgustada sind elama nii otsekui Ta naaseks iga kell
ja elama ka oma elu eesmärgiga.
Täna pakume sulle 4-tunnist materjali minu lemmikteemadel,
pealkirjaga: "Istu. Seisa. Kõnni. Jookse."
Jumal ootab meilt kõike seda nelja,
kuid kui teeme neid korrapäratult, ei toimi need kunagi.
Usun, et saad nautima seda.
Õpi, kuidas istuda Kristuse jalge ees ja nautida Tema rahu;
kuidas seista Saatana vastu ja käia koos Jumalaga
ning samas joosta oma võidujooksu.
Ole õnnistatud ja kena päeva sulle!
Me kõik teame, mida tähendab istuda, tõusta, kõndida ja joosta.
Kuid mis on neil pistmist me eluga Kristuses?
Joyce jagab, kuidas iga see samm on oluline
küpse ja eesmärgistatud elu omamiseks.
Õpetusseeria: "Istu. Seisa. Kõnni.Jookse."
Kui igatsed, et su suhe Jumalaga muutuks sügavamaks,
on see materjal lausa kohustuslik su jaoks.
Materjal on tellitav ekraanil oleva tellimisinfo kaudu.
Mu mõtted rikkusid mu päeva juba enne selle algust.
Pidev võitlus.
Siis kuulsin meelte ühendusest.
Mu mõtted, sõnad, tujud ja suhtumised on omavahel seotud.
Mõtted mõjutavad mu arusaama elust,
maailma mu ümber,
mu tervist ja suhet Jumalaga.
Praktiline abivahend, mis aitab teistmoodi mõelda,
kui miski mind närvi ajab.
See on muutnud kõike.
"Meelte ühendused" - Joyce'i uus raamat.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele